b'\n_START_ARTICLE_\nMikoyan-Gurevich MiG-3\n_START_SECTION_\nIstorija\n_START_PARAGRAPH_\nMikojanas ir Gurevi\xc4\x8dius padar\xc4\x97 daugyb\xc4\x99 MiG-1 konstrukcini\xc5\xb3 pakeitim\xc5\xb3 po to, kai bandymuose i\xc5\xa1ry\xc5\xa1k\xc4\x97jo nema\xc5\xbeai pavojing\xc5\xb3 \xc5\xa1io l\xc4\x97ktuvo savybi\xc5\xb3. Svarbesnis keitimas buvo i\xc5\xa1orini\xc5\xb3 sparn\xc5\xb3 kampo \xc4\xaf vir\xc5\xa1\xc5\xb3 padvigubinimas siekiant didesnio l\xc4\x97ktuvo stabilumo. Taip pat buvo prailgintas l\xc4\x97ktuvo priekis, kad paslinkus \xc4\xaf priek\xc4\xaf varikl\xc4\xaf pasislinkt\xc5\xb3 \xc4\xaf priek\xc4\xaf ir mas\xc4\x97s centras. \xc5\xa0ie pakeitimai netrukus buvo \xc4\xafgyvendinti MiG-1 gamybos linijoje ir nuo 1941 kovo kasdien nuo konvejerio nuried\xc4\x97davo 10 l\xc4\x97ktuvo vienet\xc5\xb3. Netrukus modelis pasirod\xc4\x97 m\xc5\xab\xc5\xa1io lauke, sunaikino por\xc4\x85 Ju 86 naikintuv\xc5\xb3 netgi \xc5\xa1iek tiek prie\xc5\xa1 Taryb\xc5\xb3 S\xc4\x85jungos ir Vokietijos konflikt\xc4\x85. Operacijos Barbarosos  metu buvo surinkta 1200 MiG-3 vienet\xc5\xb3._NEWLINE_MiG-1 buvo sukonstruotas kaip didelio auk\xc5\xa1\xc4\x8dio naikintuvas, o MiG-3 \xc5\xa1ioje srityje pastar\xc4\x85j\xc4\xaf net pranoko. Vis d\xc4\x97lto daugiausia kov\xc5\xb3 prie\xc5\xa1 vokie\xc4\x8di\xc5\xb3 naikintuvus vyko labai \xc5\xbeemai, o tokiems auk\xc5\xa1\xc4\x8diams MiG-3 buvo ne itin pritaikytas. Buvo bandyta \xc5\xa1\xc4\xaf l\xc4\x97ktuv\xc4\x85 panaudoti kaip \xc5\xbeem\xc4\x97s atakos naikintuv\xc4\x85, ta\xc4\x8diau greitai tokio panaudojimo buvo atsisakyta. MiG-3 gamybos pabaig\xc4\x85 nul\xc4\x97m\xc4\x97 AM-35 variklio gamybos nutraukimas (kad Aleksandras Mikulinas gal\xc4\x97t\xc5\xb3 daugiau d\xc4\x97mesio skirti AM-38 varikliui, naudotam Il-2 gamyboje). Buvo bandym\xc5\xb3 naikintuve naudoti specialiai MiG-3 sukurt\xc4\x85 AM-37 varikl\xc4\xaf. \xc5\xa0i modifikacija buvo pavadinta MiG-7, bet netrukus nutraukus ir \xc5\xa1io variklio gamyb\xc4\x85, projektas sustojo. Nuo 1942 pavasario MiG-3 buvo perkelti i\xc5\xa1 fronto dalini\xc5\xb3 \xc4\xaf prie\xc5\xa1l\xc4\x97ktuvin\xc4\x97s gynybos eskadriles, ir kai kuriose i\xc5\xa1 j\xc5\xb3 \xc5\xa1iuos l\xc4\x97ktuvus naudojo net iki pat karo pabaigos._NEWLINE_Paskutinis bandymas buvo panaudoti ASh-82 radialin\xc4\xaf varikl\xc4\xaf, t\xc4\x85 pat\xc4\xaf varikl\xc4\xaf, kur\xc4\xaf naudojo La-5 naikintuvuose, pakeitusiuose LaGG-3 naikintuvus. Pastarieji prototipai buvo pavadintiI-210 bei I-211, ir rezultatas buvo tiek s\xc4\x97kmingas, kad buvo nuspr\xc4\x99sta model\xc4\xaf prad\xc4\x97ti masi\xc5\xa1kai gaminti MiG-9 pavadinimu (nepainioti su v\xc4\x97lesniu reaktyviniu MiG-9). Ta\xc4\x8diau La-5 jau buvo prad\xc4\x97tas gaminti, ir I-211 negal\xc4\x97jo pasi\xc5\xablyti nieko geresnio u\xc5\xbe La-5._NEWLINE_Viso karo metu Mikojanas ir Gurevi\xc4\x8dius tobulino MiG-3 laikydamiesi dideli\xc5\xb3 auk\xc5\xa1\xc4\x8di\xc5\xb3 l\xc4\x97ktuvo klas\xc4\x97s standart\xc5\xb3, tad suk\xc5\xabr\xc4\x97 \xc5\xbeymiai didesnius ir galingesnius prototipus nuo I-220 iki I-225 (kai kurie \xc5\xa1altiniai klaidingai priskiria MiG-7 vienam i\xc5\xa1 \xc5\xa1i\xc5\xb3 prototip\xc5\xb3). Nors \xc5\xa1ie modeliai buvo daug \xc5\xbeadantys, oro m\xc5\xab\xc5\xa1iai vir\xc5\xa1 Vokietijos pademonstravo, kad propelerini\xc5\xb3 l\xc4\x97ktuv\xc5\xb3 era pama\xc5\xbeu g\xc4\x99sta, tod\xc4\x97l serijin\xc4\x97 gamyba nebuvo prad\xc4\x97ta. _NEWLINE_Paskutiniuose dviejuose prototipuose I-230 ir I-231 buvo stengiamasi kiek galima labiau patobulinti MiG-3 ir jo varikl\xc4\xaf, daugiausia lengvinant naikintuv\xc4\x85, bet tuo metu TSRS oro paj\xc4\x97gos jau nebesidom\xc4\x97jo \xc5\xa1iuo projektu.'